માણસ પાસે જ્ઞાન, ધન, સદગુણ બધું જ હોય, પણ જો તે નમ્ર ના હોય તો, બધું જ વ્યર્થ છે. બીજાને મદદ કરતી વખતે પણ લોકોના વિવિધ દ્રષ્ટિકોણ હોય છે. કોઈ અહંકાર સાથે મદદ કરતા હોય છે તો કોઈ દયા ખાઈને, તો કોઈ સ્વાર્થ પ્રેરિત, તો કોઈ ઉદાસીન વૃતિથી, તો કોઈ મજબુરીથી, તો કોઈ ખોટી ટેવના કારણે મદદ કરતા હોય છે. કોઈ માંગવા પછી તો કોઈ માગ્યા વગર તો કોઈ નમ્રતાથી અને વળી ના છુટકે અને બીજાના કહેવાથી મદદ કરતા હોય છે. કેટલાક સામાજિક જવાબદારી સમજીને અને થોડા પુણ્યકાર્ય સમજીને મદદ કરે છે.